รายงานคณะกรรมการตรวจสอบ

คณะกรรมการตรวจสอบได้รับการแต่งตั้งขึ้นตามมติคณะกรรมการบริษัท
ซึ่งประกอบด้วยกรรมการอิสระที่มิได้เป็นผู้บริหาร จำนวน 3 ท่าน
คณะกรรมการตรวจสอบได้ปฏิบัติหน้าที่ด้วยความรู้ความสามารถ
ภายใต้ขอบเขตอำนาจหน้าที่และความรับผิดชอบที่กำหนดและสอดคล้องกับแนวทางปฏิบัติที่ดีของคณะกรรมการตรวจสอบ
โดยในปี 2553คณะกรรมการตรวจสอบจัดให้มีการประชุมจำนวน 4 ครั้ง
โดยกรรมการตรวจสอบทุกท่านเข้าร่วมประชุมทุกครั้ง และมีผู้สอบบัญชี ผู้บริหาร
ตลอดจนฝ่ายตรวจสอบภายในเข้าร่วมประชุมเพื่อร่วมเสนอข้อมูลและข้อเสนอแนะตามวาระที่เกี่ยวข้อง
โดยสรุปเรื่องพิจารณาที่สำคัญได้ดังนี้

  1. สอบทานงบการเงินรายไตรมาสและประจำปี 2553
  ก่อนเสนอให้คณะกรรมการบริษัทพิจารณาอนุมัติ ว่าได้ปฏิบัติถูกต้องตามมาตรฐานการบัญชี
  และมีการเปิดเผยข้อมูลอย่างเพียงพอ

  2. พิจารณาแผนการตรวจสอบ
  รับทราบผลการตรวจสอบและข้อเสนอแนะของผู้ตรวจสอบภายในอันเกี่ยวเนื่องกับการวิเคราะห์ระบบการควบคุมภายใน
  และนำเสนอฝ่ายบริหารเพื่อพิจารณาปรับปรุงและแก้ไขตามควรแก่กรณี
  รวมทั้งติดตามผลความคืบหน้าการปรับปรุงและแก้ไขข้อบกพร่อง
  ให้การกำกับดูแลการตรวจสอบภายในมีประสิทธิภาพโดยคำนึงถึงความเสี่ยงขององค์กรประกอบด้วย

  3. สอบทานให้บริษัทถือปฏิบัติตามข้อพึงปฏิบัติที่ดีสำหรับบริษัทจดทะเบียน
  ตามประกาศตลาดหลักทรัพย์แห่งประเทศไทย
  รวมทั้งปฏิบัติตามระเบียบและข้อกำหนดของทางการหรือกฎหมายที่เกี่ยวข้องกับธุรกิจของบริษัท

  4.
  สอบทานและให้ความเห็นต่อการเข้าทำรายการที่เกี่ยวโยงกันหรือรายการที่อาจมีความขัดแย้งทางผลประโยชน์
  รวมทั้งพิจารณาการเปิดเผยข้อมูลในเรื่องดังกล่าวให้มีความถูกต้องครบถ้วน

  5. ประเมินความเป็นอิสระของผู้สอบบัญชี พิจารณาเสนอแต่งตั้งและเสนอค่าตอบแทนสอบบัญชี
  ประจำปี 2553

  6. คณะกรรมการตรวจสอบได้มีการประเมินผลการดำเนินงานของตนเองสำหรับปี 2553
  ผลของการประเมินอยู่ในระดับที่พอใจ และได้รายงานให้คณะกรรมการบริษัททราบแล้ว

คณะกรรมการตรวจสอบมีความเห็นว่า งบการเงินและรายการทางการเงิน
ประจำไตรมาสและประจำปี 2553 ได้จัดทำตามหลักการบัญชีที่รับรองทั่วไป
รวมทั้งมีการเปิดเผยรายการที่เกี่ยวโยงกันอย่างครบถ้วน ถูกต้องและมีรายละเอียดเพียงพอ
อีกทั้งบริษัทได้จัดให้มีระบบการควบคุมภายในและกลไกการตรวจสอบและถ่วงดุลที่มีประสิทธิภาพเพียงพอ
ตลอดจนยึดมั่นในการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ นโยบายการกำกับดูแลกิจการที่ดี จริยธรรมธุรกิจ
หรือกฎหมายที่เกี่ยวข้องกับธุรกิจของบริษัท

สำหรับงบการเงินประจำปีสิ้นสุดวันที่ 31 ธันวาคม 2554
คณะกรรมการตรวจสอบได้เสนอต่อคณะกรรมการบริษัทให้พิจารณาแต่งตั้งบริษัท สำนักงาน เอินส์ท
แอนด์ ยัง จำกัด เป็นผู้ตรวจสอบบัญชีของบริษัทต่อเนื่องจากปีที่ผ่านมา
เนื่องจากบริษัทดังกล่าวเป็นบริษัทที่มีชื่อเสียงและมีมาตรฐานการตรวจสอบเป็นที่ยอมรับอย่างกว้างขวาง
การแต่งตั้งผู้ตรวจสอบบัญชีของบริษัทจะได้นำเสนอต่อที่ประชุมสามัญผู้ถือหุ้นประจำปี 2554
ที่จะมีขึ้นในเดือนเมษายน 2554 เพื่อให้ความเห็นชอบต่อไป

  ------------------------- ----------------------- -----------------------
  []                        []                      []

  ( นายสุธรรม มลิลา )         ( นายสนิท วรปัญญา )       ( นางสาวนงราม
                                                    เลาหอารีดิลก )

  ประธานคณะกรรมการตรวจสอบ   กรรมการตรวจสอบ          กรรมการตรวจสอบ
  ------------------------- ----------------------- -----------------------

หนังสือมอบอำนาจ

31 มีนาคม 2554

โดยหนังสือฉบับนี้ ข้าพเจ้า บริษัท ฟอร์ท คอร์ปอเรชั่น จำกัด (มหาชน) เลขที่ 226/12, 13, 16
ถนนพหลโยธิน แขวงสามเสนใน เขตพญาไท กรุงเทพมหานคร โดย นายพงษ์ชัย
อมตานนท์และนางรังษี เลิศไตรภิญโญ ผู้มีอำนาจลงนามผูกพันบริษัทขอมอบอำนาจให้นายอรินทร์
แจ่มนารี ผู้ถือบัตรประชาชนเลขที่ 3102400138277 อยู่บ้านเลขที่ 1038/21 อาคารไลฟ์แอดพหล
18 ซอยพหลโยธิน 18 ถนนพหลโยธิน แขวงจอมพล เขตจตุจักร กรุงเทพมหานคร
เป็นผู้ลงลายมือชื่อกำกับแบบแสดงรายการข้อมูลประจำปี 2553 (แบบ 56-1)

การใดที่ นายอรินทร์ แจ่มนารี ได้กระทำไปเพื่อการดังกล่าวข้างต้นให้ถือเสมือนหนึ่งว่า
ข้าพเจ้าได้กระทำไปด้วยตนเอง
เพื่อเป็นหลักฐานจึงได้ลงลายมือชื่อและประทับตราไว้เป็นสำคัญต่อหน้าพยาน

ลงชื่อ___________________________ผู้มอบอำนาจ

(นายพงษ์ชัย อมตานนท์ / นางรังษี เลิศไตรภิญโญ)

ลงชื่อ___________________________ผู้รับมอบอำนาจ

(นายอรินทร์ แจ่มนารี)

ลงชื่อ___________________________พยาน

(นางสาวศุภลักษณ์ ปรมสวัสดิ์)

ลงชื่อ___________________________พยาน

(นางสาวดาริน ลามอ)